Marcos Chuva

Marcos Chuva (s. 8. elokuuta 1989) on portugalilainen pituushyppääjä.

Vuonna 2008 Chuva osallistui alle 20-vuotiaiden MM-kisoihin ollen kahdestoista pituushypyssä ja karsiutuen 110 metrin aitojen välierissä. Vuotta myöhemmin hän oli alle 23-vuotiaiden EM-kisoissa kahdeksas sekä pituushypyssä että 4 × 100 metrin viestissä. Vuonna 2011 Chuva karsiutui Pariisin sisäratojen EM-kisoissa, mutta voitti hopeaa alle 23-vuotiaiden EM-kisoissa tuloksella 794 cm ja oli kymmenes Daegun MM-kisoissa tuloksella 805 cm.

Chuva sijoittui 2012 seitsemänneksi Helsingin EM-kilpailuissa tuloksella 792 ja karsiutui loppukilpailusta Lontoon olympialaisissa. Seuraavana vuonna hän sai pronssia universiadeista, mutta karsiutui Moskovan MM-kilpailuissa.

Chuvan ennätys on 834 cm, jonka hän hyppäsi Viljandissa 9. elokuuta 2011. Sisäradoilla hän on hypännyt 800 cm Espinhossa 18. helmikuuta 2012.

Lähteet

Marcos Chuva Tilastopajan tietokannassa 

Portugalilaiset pituushyppääjät
Vuonna 1989 syntyneet
Elävät henkilöt